CELEX: 62007CA0321
Language: fi
Date: 2009-02-19 00:00:00
Title: Asia C-321/07: Yhteisöjen tuomioistuimen tuomio (kolmas jaosto) 19.2.2009 (Landgericht Mannheimin (Saksa) esittämä ennakkoratkaisupyyntö) – rikosoikeudenkäynti Karl Schwarzia vastaan (Direktiivi 91/439/ETY — Eri jäsenvaltioissa myönnetyt ajokortit — Sellaisen ajokortin pätevyys, joka on myönnetty ennen valtion liittymistä — Asuinjäsenvaltiossa myönnetyn, toisen ajokortin peruuttaminen — Sellaisen ajokortin tunnustaminen, joka on myönnetty ennen sellaisen toisen ajokortin myöntämistä, joka on myöhemmin peruutettu sillä perusteella, että sen haltijalla ei ollut moottoriajoneuvon kuljettamiseen vaadittavaa soveltuvuutta — Ajokortin peruuttamisen lisäksi määrätyn, uuden ajokortin hakemista koskevan väliaikaisen kiellon päättyminen)

18.4.2009   
            
            
               FI
            
            
               Euroopan unionin virallinen lehti
            
            
               C 90/3
            
         Yhteisöjen tuomioistuimen tuomio (kolmas jaosto) 19.2.2009 (Landgericht Mannheimin (Saksa) esittämä ennakkoratkaisupyyntö) – rikosoikeudenkäynti Karl Schwarzia vastaan
   (Asia C-321/07) (1)
   
   (Direktiivi 91/439/ETY - Eri jäsenvaltioissa myönnetyt ajokortit - Sellaisen ajokortin pätevyys, joka on myönnetty ennen valtion liittymistä - Asuinjäsenvaltiossa myönnetyn, toisen ajokortin peruuttaminen - Sellaisen ajokortin tunnustaminen, joka on myönnetty ennen sellaisen toisen ajokortin myöntämistä, joka on myöhemmin peruutettu sillä perusteella, että sen haltijalla ei ollut moottoriajoneuvon kuljettamiseen vaadittavaa soveltuvuutta - Ajokortin peruuttamisen lisäksi määrätyn, uuden ajokortin hakemista koskevan väliaikaisen kiellon päättyminen)
   2009/C 90/04
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht Mannheim
   
      Rikosoikeudenkäynnin asianosainen
   
   Karl Schwarz
   
      Oikeudenkäynnin kohde
   
   Ennakkoratkaisupyyntö – Landgericht Mannheim – Yhteisön ajokortista 29.7.1991 annetun neuvoston direktiivin 91/439/ETY (EYVL L 237, s. 1) 7 artiklan 5 kohdan ja 8 artiklan 2 ja 4 kohdan tulkinta – Usean ajokortin haltija – Sellaisen ajokortin pätevyys, joka on myönnetty toisessa jäsenvaltiossa ennen tämän liittymistä EU:hun – Ajokortin tunnustamatta jättäminen asuinjäsenvaltiossa, kun väliaikainen kielto hankkia uusi ajo-oikeus kyseisessä jäsenvaltiossa on jo päättynyt ja kun toisessa jäsenvaltiossa myönnetty ajokortti on myönnetty ennen tämän liittymistä ja ennen kuin väliaikainen kielto hankkia uusi ajo-oikeus päättyi
   
      Tuomiolauselma
   
   
               1)
            
            
               Yhteisön ajokortista 29.7.1991 annetun neuvoston direktiivin 91/439/ETY, sellaisena kuin se on muutettuna 29.9.2003 annetulla Euroopan parlamentin ja neuvoston asetuksella (EY) N:o 1882/2003, 7 artiklan 5 kohtaa on tulkittava siten, että se ei ole esteenä sille, että jäsenvaltion kansalaisella on yhtä aikaa kaksi voimassa olevaa ajokorttia, joista toinen on yhteisön ajokortti ja toisen on myöntänyt toinen jäsenvaltio, kun molemmat ajokortit on hankittu ennen viimeksi mainitun valtion liittymistä Euroopan unioniin.
            
         
               2)
            
            
               Direktiivin 91/439, sellaisena kuin se on muutettuna asetuksella N:o 1882/2003, 1 artikla ja 8 artiklan 2 ja 4 kohta eivät ole esteenä sille, että jäsenvaltio kieltäytyy tunnustamasta toisen valtion ennen liittymistään Euroopan unioniin myöntämään ajokorttiin liittyvää ajo-oikeutta, jos tämä ajokortti on myönnetty ennen kuin toinen ajokortti myönnettiin ensiksi mainitussa jäsenvaltiossa, jossa tämä toinen ajokortti on peruutettu sillä perusteella, että sen haltijalla ei ollut moottoriajoneuvon kuljettamiseen vaadittavaa soveltuvuutta. Sillä, että tämä kieltäytyminen tapahtuu sen jälkeen, kun kyseisen peruuttamisen lisäksi määrätty kielto hakea uutta ajo-oikeutta on päättynyt, ei ole tämän osalta merkitystä.
            
         
      (1)  EUVL C 283, 24.11.2007.